Grafiek: Ekonomiese aktiwiteit bly swak(Foto: M. B. M./Unsplash.com) Die Buro vir Ekonomiese Ondersoek (BER) het in samewerking met Absa, die Absa-aankopebestuurdersindeks (ABI) vir Januarie 2020 bekendgemaak. Sien die volledige vrystelling. Die ABI gee ŉ breë aanduiding van ekonomiese aktiwiteit in Suid-Afrika se ekonomie en berus op ŉ peiling wat die BER namens Absa onderneem. Die onderstaande grafiek toon ŉ seisoenaangesuiwerde en gladgestrykte verwerking van die algehele indeks en die subindeks oor indiensneming. Ons sien dat die verwerkte indeks gemaklik onder 50 bly, wat daarop dui dat ekonomiese aktiwiteit swak gebly het. Verder staan die verwerkte subindeks oor indiensneming egter naby sy swakste vlakke in baie jare – tans onder ŉ vorige laagtepunt in 2011. Dit dui uiteraard op moeilike indiensnemingstoestande. Sien ook die Sakeliga-ETM Aanwyser van Handelstoestande by die volgende grafiekeblad. Grafiek: Sakeliga.